थांनाय बृहस्पतिबाराव गुवाहाटी GMCH नि सावराय जथुम नब्लांआव लक्षिमफुर मेडिकेल कलेजनि सा 201 स्ताफ नार्स, आरो 157 डक्तरफोरनो साख्रियाव थिसन्थाय लाइ रान्नाय हाबाफारियाव आसामनि मन्थ्रि डः हिमन्त बीस्व सर्माआ रोखा रोखा बुंथियो। सावस्रि बिफाननि गोजौ थाखोनि सोलोंथायारि फसंथान इन्स्टिटिउट अफ मेडिकेल साइन्स (AIIMS) लुफुंनाय खामानिया 1,123 कौथि रां प्रधान मन्थ्रि साइत्सीय सुरक्सा योजना बिथांखिजों लुफुंगासिनो दङ होन्ना बुङो आरो आबुंयै लुफुंजानो थाखाय 4 बोसोर सम नांगोन होन्नानै मन्थ्रि बिथांआ मिथि होदों। गोदानै लुफुंनाय ऐमस आव 750 बिसिना गोनां हस्तपिताल, बोसोरसेआव 100 सा MBBS फरायसाफोरनि खाबु, सा 60 नार्सिं फरायसाफोरनि बोसोरि फरायनायनि सुबिदा आरो 22 सुपार स्पेसियेलिटि बिफान आरो मोन 16 अपारेसन थियातार गोनां जागोन होन्नानै शर्माया बुंबावयो।